Hispaanlased

Hispaanlased (endanimetus españoles) on romaani rahvas Pürenee poolsaarel, Hispaania põhirahvastik. 

Kõnelevad hispaania keelt. Traditsiooniliselt on hispaanlased olnud katoliiklased.

Hispaanlased on välja kujunenud muistsete põliselanike ibeeride segunemisel keltide, roomlaste, germaani hõimude ning araablaste ja berberitega. 

Alates 16. sajandist Kesk- ja Lõuna-Ameerikasse välja rännanud hispaanlastest on kujunenud enamik tänapäeva Ladina-Ameerika rahvusi.

Hispaanlase mõiste
Ametlikult loetakse Hispaanias hispaanlasteks kõiki Hispaania kodanikke. Tegelikult peavad Hispaanias elavad vähemusrahvused (katalaanid, baskid jt) ennast siiski esmajoones oma rahvuse liikmeteks.

Kategooria:Romaani rahvad
Kategooria:Hispaania